“ઝેર તો પીધા છે જાણી જાણી” મહાન કૃતિનું લક્ષણ એ છે કે માનવમનની ગહનતા તો આપણી સમક્ષ ખુલ્લી કરે છે પણ માનવસંબંધોનું કોઈ તત્વજ્ઞાન, કોઈ દર્શન પણ તેમાંથી પ્રતીત થાય છે. લેખકની વિશેષતા એ છે કે તેમણે જેમ મુલાયમ પાત્રોથી ભરપુર એક માધુર્યસભર કથાસૃષ્ટિ સર્જી આપી છે, તેમ કોઈ એક મર્યાદિત દેશ -પરદેશના જ નહી પણ જગતભરના માનવસમાજની એક મહા સમસ્યાનું ગુજરાતીમાં તો અનન્ય એવું દર્શન કરાવ્યું છે. વિશ્વ સાહિત્યમાં મહાન લેખકોએ જ આવી કૃતિઓનું નિમાર્ણ કર્યું છે.દર્શકે આ નવલકથામાં એક કલાકાર તરીકે ગાંધીવિચારની ર્દષ્ટિએ બીજા વિશ્વયુદ્ધની યાદવાસ્થળિનું નિરીક્ષણ, વિશ્લેષણ અને નિદાન કર્યું છે.